
Έκθεση KPMG: Τα ποσοστά κατανάλωσης παράνομων τσιγάρων 
παραμένουν σε ανησυχητικά επίπεδα στην Ευρωπαϊκή Ένωση


Ασπρόπυργος, 10 Σεπτεμβρίου 2024
[bookmark: _Hlk138932462]Σύμφωνα με τα αποτελέσματα της ετήσιας ανεξάρτητης Έκθεσης της KPMG, που διενεργήθηκε για λογαριασμό της Philip Morris International, ο όγκος των παράνομων τσιγάρων που καταναλώθηκε, τόσο στην Ευρώπη όσο και στην Ελλάδα, αυξήθηκε περαιτέρω το 2023. 
Συγκεκριμένα, σύμφωνα με τα ευρήματα της Έκθεσης, στην Ελλάδα το 2023:
· Το ποσοστό των παράνομων τσιγάρων εκτιμάται στο 23,7% της συνολικής κατανάλωσης τσιγάρων, αυξημένο κατά 3 ποσοστιαίες μονάδες σε σύγκριση με το 2022.
· Συνολικά, καταναλώθηκαν 3,5 δισεκατ. παράνομα τσιγάρα.
· Τα χαμένα έσοδα για τα δημόσια ταμεία υπολογίζονται σε 624 εκατ. ευρώ μόνο για το 2023. 
Σε επίπεδο Ευρώπης καταναλώθηκαν 52,2 δισεκατ. παράνομα τσιγάρα, εκ των οποίων τα 35,2 δισεκατ. καταναλώθηκαν στις 27 χώρες μέλη της Ευρωπαϊκής Ένωσης.
Αναλυτικότερα, σύμφωνα με την Έκθεση της KPMG:

· Οι απώλειες των εσόδων για τα δημόσια ταμεία των χωρών της Ε.Ε. το 2023 υπολογίζονται σε 11,6 δισεκατ. ευρώ. 
· Η Γαλλία διατηρεί την πρώτη θέση στην κατανάλωση παράνομων τσιγάρων στην Ε.Ε. για ακόμα μία χρονιά, αντιπροσωπεύοντας το 47,7% της συνολικής κατανάλωσης παράνομων τσιγάρων στην Ε.Ε.. 

[bookmark: _Hlk42590132][bookmark: _Hlk42590290]Ο Ιάκωβος Καργαρώτος, Αντιπρόεδρος της Παπαστράτος, με αφορμή τη δημοσιοποίηση της Έκθεσης της KPMG, σημείωσε: «Τα στοιχεία από την Έκθεση της KPMG επιβεβαιώνουν για μία ακόμη χρονιά ότι οι αρμόδιες Αρχές θα πρέπει να κινηθούν ταχύτερα και με μεγαλύτερη αποτελεσματικότητα για την πάταξη του παράνομου εμπορίου. Οφείλουμε όλοι μαζί, Πολιτεία, κοινωνία, επιχειρήσεις να ενώσουμε δυνάμεις απέναντι σε αυτό το φαινόμενο, που πλήττει την οικονομία, τη δημόσια υγεία και την ασφάλεια των πολιτών στη χώρα μας. Σε αυτή την κατεύθυνση, η Παπαστράτος για περισσότερα από 10 χρόνια, πρωτοστατεί στον αγώνα κατά του παράνομου εμπορίου τσιγάρων με δράσεις στήριξης των διωκτικών Αρχών και ενημέρωσης του κοινού,  που ξεπερνούν τα 7 εκατ. ευρώ. Στο πλαίσιο αυτό, η Παπαστράτος, λίγες ημέρες πριν, ανακοίνωσε νέα δωρεά προς το Συντονιστικό Επιχειρησιακό Κέντρο Καταπολέμησης Λαθρεμπορίου για τη δημιουργία μιας ψηφιακής πλατφόρμας, η οποία θα επιτρέπει την αποτελεσματική διασύνδεση των αρμόδιων διωκτικών Αρχών για τον καλύτερο συντονισμό τους». 

Ο Χρήστος Χαρπαντίδης, Ανώτερος Αντιπρόεδρος Εξωτερικών Υποθέσεων της Philip Morris International, σχολιάζοντας τα ευρήματα της Έκθεσης, τόνισε: «Οι διωκτικές Αρχές σε όλη την Ευρώπη έχουν διαδραματίσει καθοριστικό ρόλο στην εξάρθρωση εγκληματικών κυκλωμάτων που ασχολούνται με την παραγωγή και διακίνηση τσιγάρων. Ωστόσο, για τον περιορισμό του παράνομου εμπορίου, χρειαζόμαστε μια ολιστική προσέγγιση που να συμπληρώνει τις αυστηρές ποινές με ισχυρή επιβολή του νόμου, εκστρατείες ευαισθητοποίησης και εκπαίδευσης σχετικά με τις πραγματικές επιπτώσεις του παράνομου εμπορίου, ένα φορολογικό και ρυθμιστικό περιβάλλον που δεν θα οδηγεί τους ενήλικους καπνιστές στη μαύρη αγορά, καθώς και περαιτέρω συνέργειες δημόσιου και ιδιωτικού τομέα».
-ΤΕΛΟΣ-
Σχετικά με την ΠΑΠΑΣΤΡΑΤΟΣ  

H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία μη καιόμενων προϊόντων και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Η νέα αυτή τεχνολογία είναι διαθέσιμη σε 90 χώρες, την έχουν επιλέξει περίπου 36,5 εκατ. ενήλικοι καπνιστές σε όλο τον κόσμο και περισσότεροι από 550.000 στην Ελλάδα. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία ξεπέρασε τα 200 εκατ. ευρώ. Τον Φεβρουάριο του 2023, η Παπαστράτος ανακοίνωσε νέα, μεγάλη επένδυση ύψους 200 εκατ. ευρώ, η οποία οδήγησε στη δημιουργία 300 νέων θέσεων εργασίας και ενίσχυσε το εξαγωγικό έργο της εταιρείας, φτάνοντας σε ετήσια αξία εξαγωγών 300 εκατ. ευρώ. Με επενδύσεις που από το 2017 έχουν ξεπεράσει τα 700 εκατ. ευρώ, η Παπαστράτος δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr. 
Για επικοινωνία με την εταιρεία: Κατερίνα Χατζοπούλου, Διευθύντρια Επικοινωνίας, Media Relations & Content Παπαστράτος, τηλ. 210 419 3000 Katerina.Chatzopoulou@pmi.com,  Άκης Κελέσης, Account Director αία relate, τηλ. 210 7418935, kelesis@aea.gr

